
Rovviltnemnda i region 6 v/Fylkesmannen i Nord-Trøndelag

Statens Hus
7734 Steinkjer

05/7243  ART-VI-MOK
04.01.2006
444.6/445.23
Lisensfelling av jerv i region 6 i 2005/2006 - omgjøring av eget vedtak 
Det vises til direktoratets vedtak av 2. september 2005 om lisensfelling av jerv i region 6, og til protokoll fra møte i Rovviltnemnda i region 6 av 16. desember 2005.
Direktoratet omgjør med dette deler av eget vedtak av 2. september 2005 som omhandler fordeling av tispekvote, og gjør tispekvoten på totalt 7 tisper gjeldende for region 6 som helhet, jf. forvaltningsloven § 35 første ledd. Vedtaket er fattet med hjemmel i viltloven § 12, jf. forskrift 18. mars 2005 nr. 242 om forvaltning av rovvilt (rovviltforskriften) § 13, jf. §§ 1 og 3.
Vedtaket om omgjøring ble fattet og kommunisert muntlig pr telefon til sekretariatet for Rovviltnemnda i region 6 kl 1330 den 16. desember 2005.

Saksgang
I møte i Rovviltnemnda i region 6 den 16. og 17. august 2005 anmodet Rovviltnemnda direktoratet om å fatte vedtak om kvote og kvoteområder for lisensfelling av jerv innenfor region 6 i 2005/2006. Direktoratet fulgte Rovviltnemndas anmodning, og fattet vedtak om lisensfelling av jerv den 2. september 2005. Den 16. desember 2005 fattet Rovviltnemnda vedtak om å henstille direktoratet om å endre vedtaket av 2. september angående fordeling av fastsatt tispekvote. Henstillingen ble fremsatt med grunnlag i en nærmere vurdering av skadebildet på sau og tamrein i 2005, yngleregistreringene på jerv i 2005, samt i tanker og skisser som foreligger i utkast til forvaltningsplan angående geografisk differensiert forvaltning av jerv i region 6. Rovviltnemndas vedtak ble fattet med 3 mot 1 stemme. Direktoratet tok saken raskt opp til vurdering, og fant det riktig å endre vedtaket i tråd med Rovviltnemndas henstilling. Etter dette er tispekvoten på totalt 7 tisper gjort gjeldende for region 6 som helhet.  
Vedtaket kan påklages til Miljøverndepartementet innen 3 uker, jf. forvaltningsloven §§ 28 og 29. En eventuell klage skal fremsettes for direktoratet, jf. forvaltningsloven § 32.

Med hilsen

Terje Bø
Morten Kjørstad
Seksjonssjef

